Ο **Ζαν Μπερώ** (γαλλικά: Jean Béraud) (1849 - 1935) ήταν Γάλλος ζωγράφος γνωστός για τους πολυάριθμους πίνακές του που απεικονίζουν τη ζωή του Παρισιού και τη νυχτερινή ζωή της κοινωνίας της εύπορης αστικής τάξης του Παρισιού.

Οι εικόνες των Ηλυσίων Πεδίων, οι καφετέριες, η Μονμάρτρη και οι όχθες του Σηκουάνα εμφανίζονται σε λεπτομερείς απεικονίσεις της καθημερινής παριζιάνικης ζωής κατά τη διάρκεια της Μπελ Επόκ. Επίσης ζωγράφισε θρησκευτικά θέματα σε σύγχρονο σκηνικό.

Βιογραφικά στοιχεία
-------------------

*Η επιστροφή από την κηδεία,* 1876
*Παριζιάνα στην πλατεία Κονκόρντ*
Ο Ζαν Μπερώ γεννήθηκε στις 12 Ιανουαρίου 1849 στην Αγία Πετρούπολη. Ο πατέρας του (επίσης Ζαν) ήταν γλύπτης και πιθανότατα εργάζονταν στον χώρο του καθεδρικού ναού του Αγίου Ισαάκ. Μετά τον θάνατο του πατέρα του, η μητέρα του μετακόμισε στο Παρίσι. Μετά τις δευτεροβάθμιες σπουδές του, άρχισε να σπουδάζει νομικά με σκοπό να γίνει δικηγόρος.

Αλλά η καλλιτεχνική τάση του τον οδήγησε να εγγραφεί στην Εθνική Ανώτατη Σχολή Καλών Τεχνών στο Παρίσι όπου σπούδασε με καθηγητή τον Λεόν Μπονά και παρουσίασε έργα ζωγραφικής του στο *Σαλόνι* για πρώτη φορά το 1872. Ωστόσο, δεν κέρδισε την αναγνώριση μέχρι το 1876, με τον πίνακα *Η επιστροφή από την κηδεία*.

Έγινε ένας από τους κύριους ζωγράφους της παριζιάνικης ζωής κατά τη διάρκεια της Μπελ Επόκ. Ζωγράφιζε πολλές σκηνές της καθημερινής ζωής του Παρισιού σε στυλ που βρίσκεται κάπου ανάμεσα στην ακαδημαϊκή τέχνη του *Σαλονιού* και σε αυτό των Ιμπρεσιονιστών. Μέσα από μια πληθώρα σκηνών, απεικόνισε με οξύτητα, και μερικές φορές με ειρωνεία, το σιωπηλό περιβάλλον της αστικής τάξης, τα μικροκαταστήματα, την ατμόσφαιρα των καφέ, τις δημόσιες συναντήσεις, σκηνές της καθημερινής ζωής στους δρόμους του Παρισιού. Δημιούργησε επίσης περίπου 200 πορτρέτα. Σε ένα πολύ διαφορετικό τόνο, συνέθεσε μερικούς πίνακες με θρησκευτικά θέματα που απεικονίζουν τον Χριστό σε θεαματικά σύγχρονα σκηνικά (*Η Μαρία Μαγδαληνή στον Φαρισαίο*, 1891, Παρίσι, Μουσείο Ορσέ), ή πίνακες με κοινωνικά θέματα με πιο σοβαρό τόνο (*Οι Τρελοί*, Σαλόνι του 1885).

*Μια θυελλώδης ημέρα στο Πον ντεζ Αρ* (γύρω στο 1880-1881), Μητροπολιτικό Μουσείο Τέχνης (Νέα Υόρκη).
Ο Ζαν Μπερώ ήταν ένας από τους μάρτυρες του Μαρσέλ Προυστ κατά τη διάρκεια της μονομαχίας του στο Μεντόν με τον συγγραφέα Ζαν Λοραίν, τον Φεβρουάριο του 1897 για ένα άρθρο που κρίθηκε προσβλητικό για το ποιητικό του έργο *Les Plaisirs et les Jours*, 1896 (*Οι ηδονές και οι μέρες*).

Το 1894 του απονεμήθηκε το Παράσημο της Λεγεώνας της Τιμής, ανώτατη γαλλική τιμητική διάκριση.

Προς το τέλος του 19ου αιώνα, ο Μπερώ αφιέρωσε λιγότερο χρόνο στη ζωγραφική του, αλλά εργάστηκε σε πολλές επιτροπές εκθέσεων. Δεν παντρεύτηκε ποτέ και δεν είχε παιδιά.

Πέθανε στο Παρίσι στις 4 Οκτωβρίου 1935 και ενταφιάστηκε στο νεκροταφείο Μονπαρνάς δίπλα στη μητέρα του.

Σήμερα, ένα μεγάλο μέρος των έργων του βρίσκεται σε ιδιωτικές συλλογές και μουσεία σε όλο τον κόσμο. Στο Παρίσι αρκετά έργα του βρίσκονται στο μουσείο Καρναβαλέ και το μουσείο Ορσέ.

Επιλογή έργων
-------------

* Μετά τη λειτουργία στην Αμερικανική Εκκλησία της Αγίας Τριάδας (γύρω στο 1900),  Παρίσι, μουσείο Καρναβαλέ*Μετά τη λειτουργία στην Αμερικανική Εκκλησία της Αγίας Τριάδας* (γύρω στο 1900), Παρίσι, μουσείο Καρναβαλέ
* Καφέ Γκλοπ*Καφέ Γκλοπ*
* Μπουλβάρ Σαιν-Ντενί*Μπουλβάρ Σαιν-Ντενί*
* Έξοδος από την εκκλησία  (γύρω στο 1877), Μητροπολιτικό Μουσείο Τέχνης (Νέα Υόρκη)*Έξοδος από την εκκλησία* (γύρω στο 1877), Μητροπολιτικό Μουσείο Τέχνης (Νέα Υόρκη)
* Συμφωνία σε κόκκινο και χρυσό*Συμφωνία σε κόκκινο και χρυσό*
* Η Μαρία Μαγδαληνή στον Φαρισαίο, 1891, Παρίσι, Μουσείο Ορσέ*Η Μαρία Μαγδαληνή στον Φαρισαίο*, 1891, Παρίσι, Μουσείο Ορσέ
* Μοδίστρα στα Ηλύσια Πεδία*Μοδίστρα στα Ηλύσια Πεδία*
* Στο καφέ*Στο καφέ*
* Μπουλβάρ ντε Καπυσίν*Μπουλβάρ ντε Καπυσίν*
* Η έξοδος των μπουρζουά*Η έξοδος των μπουρζουά*

Παραπομπές
----------

1. ↑  «Jean Beraud». (Γαλλικά) *Βάση δεδομένων Léonore*. Υπουργείο Πολιτισμού της Γαλλίας. LH//185/3.
2. 1 2  (Αγγλικά) *Internet Speculative Fiction Database*. 110687. Ανακτήθηκε στις 9  Οκτωβρίου 2017.
3. 1 2  (Γαλλικά) *Babelio*. 129559.
4. ↑  «Jean Béraud». (Ολλανδικά) *RKDartists*. 6711.
5. ↑  (Ολλανδικά) *RKDartists*. rkd.nl/explore/artists/6711. Ανακτήθηκε στις 13  Ιουνίου 2020.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb119357447. Ανακτήθηκε στις 10  Οκτωβρίου 2015.
7. ↑  *Royal Institute for Cultural Heritage*. Ανακτήθηκε στις 28  Ιανουαρίου 2021.
8. ↑  www.arsny.com/mostwanted/. Ανακτήθηκε στις 19  Αυγούστου 2018.
9. ↑ . «rivagedeboheme.fr/pages/arts/peinture-19e-siecle/jean-beraud-1849-1935».
10. ↑ . «artrenewal.org/artists/jean-beraud».
11. ↑ . «mr-expert.com/artistes/estimation-cote-jean-beraud/».
12. ↑ . «todayifoundout.com/index.php/2015/02/day-history-february-5th-dueling-dandies/».
13. ↑ . «pariszigzag.fr/secret/histoire-insolite-paris/jean-beraud-le-peintre-de-la-vie-parisienne-a-la-belle-epoque».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ζαν Μπερώ** |

* Ζαν Μπερώ, στο Youtube

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 37659021
* **Europeana**: agent/base/58497
* LCCN: nr99035516
* ISNI: 0000 0000 7829 4310
* GND: 116124717
* SUDOC: 133658074
* BNF: cb119357447 (data)
* ULAN: 500013652
* NDL: 00905489
* The Léonore id LH//185/3 is not valid.
* RKD: 6711

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |